b'\n_START_ARTICLE_\nPaiza\n_START_PARAGRAPH_\nPaiza (mong. \xd0\xbf\xd0\xb0\xd0\xb9\xd0\xb7, \xd0\xb3\xd1\x8d\xd1\x80\xd1\x8d\xd0\xb3\xd1\x8d; pers. paiza) - lentel\xc4\x97, patvirtinanti Mongol\xc5\xb3 imperijos valdininko ar kurjerio status\xc4\x85 ir suteikianti teis\xc4\x99 reikalauti i\xc5\xa1 civili\xc5\xb3 gyventoj\xc5\xb3 paslaug\xc5\xb3 ir aptarnavimo._NEWLINE_Paprastai tik asmenys su paizomis tur\xc4\x97davo teis\xc4\x99 naudotis jam\xc5\xb3 sistema ir gauti jamuose pakaitinius arklius ir specialius maisto davinius. Gana da\xc5\xbenai Mongol\xc5\xb3 imperijos valdininkai ir didikai paizas i\xc5\xa1duodavo nepagr\xc4\xafstai ir taip sudarydavo s\xc4\x85lygas i\xc5\xa1naudoti civilius. Tod\xc4\x97l chanas Uged\xc4\x97jus (vald\xc4\x99s 1229-1240 m.) u\xc5\xbedraud\xc4\x97 didikams i\xc5\xa1duoti paizas ir jarlikus._NEWLINE_Siekdami pritraukti svetim\xc5\xa1alius pirklius ir specialistus didieji chanai jiems i\xc5\xa1duodavo paizas, atleidusias nuo mokes\xc4\x8di\xc5\xb3 ir leidusias naudotis jamais. V\xc4\x97liau chanas Monk\xc4\x97 (vald\xc4\x99s 1251-1259 m.) apribojo piktnaud\xc5\xbeiavim\xc4\x85 ir pasiunt\xc4\x97 imperinius tyr\xc4\x97jus patikrinti prekybinink\xc5\xb3, kuriuos r\xc4\x97m\xc4\x97 mongolai, versl\xc4\x85. Jis u\xc5\xbedraud\xc4\x97 pirkliams naudotis imperijos jam\xc5\xb3 sistema ir paizomis._NEWLINE_Markas Polas, kuris valdant chanui Chubilajui (vald\xc4\x97 1260-1294 m.) lank\xc4\x97si Kinijoje, apra\xc5\xa1\xc4\x97 paiz\xc4\x85._NEWLINE_Ilchanas Gazanas (vald\xc4\x99s 1295-1304 m.) reformavo jarlik\xc5\xb3 i\xc5\xa1davimo tvark\xc4\x85, \xc4\xafsak\xc4\x97, kad visi jarlikai b\xc5\xabt\xc5\xb3 u\xc5\xberegistruoti r\xc5\xabmuose, panaikino visus jarlikus, senesnius kaip 30 m. ir senas paizas. Buvo sukurtos dviej\xc5\xb3 lygi\xc5\xb3 paizos, kuriose tur\xc4\x97jo savininko vard\xc4\x85, kad paiz\xc5\xb3 neit\xc5\xb3 perduoti kitiems. Pasibaigus valdininko kadencijai paizas reik\xc4\x97davo gr\xc4\x85\xc5\xbeinti.'